Deg wayen i negza ɣef usenfar-a sumata, ɣur-s sin n yiswan: amezwaru d iswi n useggas aɣurbiz i yessaweḍ aselmad ad t-id-yesbadu ilmend n yinefkan n tesmilt-is d tzemmar d uswir n yinelmaden-is. Wis sin d iswi ara yaf unelmad ɣer zdat, d win ara t-yeǧǧen ad iqabel yal tagnit deg tudert-is timettit, ɣef waya yettunefk wazal i tlelli n uxemmem d tikci n rray, i taywalt d tifrat n wuguren.